Ashwaghanda
Dobrý deň, radaby som sa spýtala... Užívam Fixit 120,antikoncepciu,Neurol0,25. Mám tetaniu, zmiešaný uzkostny syndróm. Nechcem užívať silné lieky od psychiatra, mám ale strašne svalové kŕče tŕpnutie. Našla som Ashwagandha ADVANCE 90 cps. – prémiová kvalita, odporúčate mi ich? ďakujem Vám za odpoveď.
Dobrý deň,
ďakujeme za Vašu otázku.
Ashwagandha (Indický ženšeň) je bylina, ktorá obsahuje adaptogény. Medzi jej pozitívne účinky patrí zvýšenie odolnosti a zlepšenie adaptácie na stres. Taktiež môže pozitívne ovplyvňovať spánok, duševné zdravie a celkovú relaxáciu. Podporuje energiu, vitalitu, výdrž a koncentráciu. Jedná sa však o výživový doplnok, pričom výživový doplnok nenahrádza liek. Nie je určený na liečbu, ale prispieva k správnu fungovaniu organizmu. Z tohto dôvodu nemusí byť jeho účinnosť dostatočná, preto Vám odporúčam riadiť sa pokynmi od lekára.
Súčasným užívaním uvedených liekov a výživového dopnku Ashwagandha nebolo pozorované vzájomné ovplyvnenie liečby, preto sa táto kombinácia javí ako bezpečná. Vzhľadom na to, že sa jedná o výživový doplnok, ktorý nepodlieha klinickému skúšaniu, prípadné interakcie nemuseli byť zachytené.
Prajem pekný zvyšok dňa.
S pozdravom
Mgr. Emma Halás Haluščíková